o stališču, ki se v imenu Evropske unije zastopa v Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 in 162, predloga sprememb globalnega tehničnega predpisa ZN št. 2, predloga novega pravilnika ZN o opozorilnem signalu pri vzvratni vožnji, predloga novega globalnega tehničnega predpisa ZN o trajnosti naprav za uravnavanje onesnaževanja za dvo- in trikolesna vozila, predloga nove konsolidirane resolucije o merjenju števila ultrafinih delcev v izpušnih plinih za težka vozila in predloga za dovoljenje za pripravo spremembe 4 globalnega tehničnega predpisa ZN št. 3

z glasovanjem s soglasjem pogodbenic, ki so prisotne in glasujejo za predloge na podlagi Vzporednega sporazuma.

s kvalificirano večino pogodbenic, ki so prisotne in glasujejo za predloge na podlagi Revidiranega sporazuma iz leta 1958; ali

WP.29 UN/ECE zaseda trikrat letno, in sicer marca, junija in novembra. Da bi se upošteval tehnični napredek, lahko WP.29 na vsakem zasedanju sprejme:

WP.29 zagotavlja enoten okvir za globalno harmonizirane pravilnike o vozilih. WP.29 je stalna delovna skupina v institucionalnem okviru ZN s posebnim pooblastilom in posebnim poslovnikom. Deluje kot globalni forum, ki omogoča odprto razpravo o pravilnikih o motornih vozilih ter o izvajanju Revidiranega sporazuma iz leta 1958 in Vzporednega sporazuma. Vsaka članica ZN in vsaka organizacija za regionalno gospodarsko povezovanje, ki jo ustanovijo članice ZN, lahko v celoti sodeluje v dejavnostih WP.29 in lahko postane pogodbenica sporazumov o vozilih, ki jih upravlja WP.29. EU je pogodbenica teh sporazumov.

Namen Sporazuma Gospodarske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidirani sporazum iz leta 1958), in Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum), je priprava harmoniziranih zahtev za odpravo tehničnih ovir v trgovini z motornimi vozili med pogodbenicami UN/ECE. Njihov cilj je tudi zagotoviti visoko raven varnosti in varstva okolja pri motornih vozilih.

Uredba (EU) 2018/858 Evropskega parlamenta in Sveta uporablja podoben pristop. Določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. S to uredbo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958, in sicer kot zahteve za homologacijo ali kot alternativa zakonodaji Unije.

sprememb, dopolnitev in popravkov pravilnikov ZN, globalnih tehničnih predpisov ZN in resolucij ZN.

–emisijah motorjev s kompresijskim in prisilnim vžigom (s pogonom na utekočinjeni naftni plin in stisnjeni zemeljski plin);

–predlog novega globalnega tehničnega predpisa ZN o trajnosti naprav za uravnavanje onesnaževanja za dvo- in trikolesna vozila in

Unija bi morala navedene akte podpreti, saj so skladni s politiko Unije na področju enotnega trga za avtomobilsko industrijo ter tudi v skladu s prometno, podnebno in energetsko politiko Unije.

Glavni cilj in vsebina predvidenega akta je približevanje zakonodaje. Materialna pravna podlaga za predlagani sklep je zato člen 114 PDEU.

4.3 Zaključek

Pravna podlaga predlaganega sklepa bi moral biti člen 114 PDEU, ki ga je treba upoštevati v povezavi s členom 218(9) PDEU.

2022/0168 (NLE)

Predlog

SKLEP SVETA

o stališču, ki se v imenu Evropske unije zastopa v Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 in 162, predloga sprememb globalnega tehničnega predpisa ZN št. 2, predloga novega pravilnika ZN o opozorilnem signalu pri vzvratni vožnji, predloga novega globalnega tehničnega predpisa ZN o trajnosti naprav za uravnavanje onesnaževanja za dvo- in trikolesna vozila, predloga nove konsolidirane resolucije o merjenju števila ultrafinih delcev v izpušnih plinih za težka vozila in predloga za dovoljenje za pripravo spremembe 4 globalnega tehničnega predpisa ZN št. 3

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1)Unija je s Sklepom Sveta 97/836/ES pristopila k Sporazumu Gospodarske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidirani sporazum iz leta 1958). Revidirani sporazum iz leta 1958 je začel veljati 24. marca 1998.

(2)Unija je s Sklepom Sveta 2000/125/ES pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum). Vzporedni sporazum je začel veljati 15. februarja 2000.

(3)Uredba (EU) 2018/858 Evropskega parlamenta in Sveta določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. S to uredbo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), in sicer kot zahteve za homologacijo ali kot alternativa zakonodaji Unije.

(4)Svetovni forum UN/ECE za harmonizacijo pravilnikov o vozilih (WP.29) lahko v skladu s členom 1 Revidiranega sporazuma iz leta 1958 in členom 6 Vzporednega sporazuma sprejme predloge sprememb pravilnikov ZN, globalnih tehničnih predpisov ZN in resolucij ZN ter predloge novih pravilnikov ZN, globalnih tehničnih predpisov ZN in resolucij ZN o homologaciji vozil. Poleg tega lahko WP.29 UN/ECE v skladu z navedenimi določbami sprejme predloge za dovoljenja za pripravo sprememb globalnih tehničnih predpisov ZN ali pripravo novih globalnih tehničnih predpisov ZN in predloge za podaljšanje mandatov za globalne tehnične predpise ZN.

(5)WP.29 lahko na 187. zasedanju Svetovnega foruma UN/ECE za harmonizacijo pravilnikov o vozilih, ki bo potekalo od 21. do 24. junija 2022, sprejme: predloge sprememb pravilnikov ZN št. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 in 162; predlog sprememb globalnega tehničnega predpisa ZN št. 2; predlog novega pravilnika ZN o opozorilnem signalu pri vzvratni vožnji; predlog novega globalnega tehničnega predpisa ZN o trajnosti naprav za uravnavanje onesnaževanja za dvo- in trikolesna vozila; ter predlog nove konsolidirane resolucije o merjenju števila ultrafinih delcev v izpušnih plinih za težka vozila. Poleg tega bo WP.29 UN/ECE sprejel predlog za dovoljenje za pripravo spremembe 4 globalnega tehničnega predpisa ZN št. 3 o zaviranju motornih koles.

(6)Pravilniki ZN bodo za Unijo zavezujoči. Skupaj z globalnimi tehničnimi predpisi ZN in resolucijami ZN bodo lahko odločilno vplivali na vsebino prava Unije na področju homologacije vozil. Zato je primerno določiti stališče, ki se v imenu Unije zastopa v WP.29 glede sprejetja navedenih predlogov.

(7)Da bi se upoštevali izkušnje in tehnični razvoj, je treba spremeniti ali dopolniti zahteve za nekatere elemente ali lastnosti, ki so zajete v pravilnikih ZN št. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157, 162 in globalnem tehničnem predpisu ZN št. 2.

(8)Da bi se upošteval tehnični napredek, izboljšala varnost vozil in zmanjšal okoljski odtis, je treba sprejeti nov pravilnik ZN o opozorilnem signalu pri vzvratni vožnji, nov globalni tehnični predpis ZN o trajnosti naprav za uravnavanje onesnaževanja za dvo- in trikolesna vozila ter novo konsolidirano resolucijo o merjenju števila ultrafinih delcev v izpušnih plinih za težka vozila.

SPREJEL NASLEDNJI SKLEP: